
[bookmark: _Hlk215562872]На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 123/2021 – др. закон и 19/2025 – др. закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за опште и заједничке послове
[bookmark: _Hlk231809670]ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА ОПШТЕ И ЗАЈЕДНИЧКЕ ПОСЛОВЕ ГРАДА СРЕМСКА МИТРОВИЦА - за радно место Заменик матичара III - Послови месне канцеларије, на неодређено време, звање млађи саветник, један извршилац, систематизовано чланом 27. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2026)   
I Орган у којем се радно место попуњава:
Градска управа за опште и заједничке послове – у Сремској Митровици, ул. Св.Димитрија бр.13

II Радно место које се попуњава:
[bookmark: _Hlk231814003]Заменик матичара III - Послови месне канцеларије, на неодређено време, звање млађи саветник,  један извршилац

III Опис послова радног места:
Доставља податке по захтеву других органа о чињеницама о којима се води службена евиденција (матичне књиге рођених, венчаних, умрлих, књига држављана), врши увид, прибавља, обрађује и уступа, односно доставља податке о чињеницама о којима се води службена евиденција у управном поступку „упис у МК на основу исправе иностраног органа“,  врши надзор над вођењем матичних књига и обављањем послова вођења матичних књига рођених, венчаних, умрлих и књиге држављана; води одговарајуће регистре за матичне књиге; уноси податаке у Централни Регистар матичних књига и књига држављана; води и чува други примерак матичних књига и књига држављана (писани примерак); уписује накнадне промене у Централни регистар матичних књига и књига држављана, води матични деловодник, стара се о формирању и чувању документације и матичне архиве, издаје изводе из матичних књига и уверења о чињеницама уписаним у матичне књиге; издаје уверења о држављанству; обавља матичнe пословe у вези са рођењем, закључењем брака и смрћу, пружа информације и стручну помоћ странкама при састављању поднесака којима се они обраћају органима града, прима захтеве странака у области личних стања грађана, обавља друге послове по налогу руководиоца Службе и начелника. 
IV Услови за рад на радном месту:
Високо образовање стечено на основним академским студијама у обиму од најмање 240ЕСПБ бодова,  мастер академским студијама, мастер струковним стидијама, специјастичким академским студијама, специјалистичким  струковним студијама, односно на основним студијама у трајању најмање 4 године у образовно научном пољу друштвено-хуманистичких наука, (у обиму од најмање 240ЕСПБ) и најмање једна година радног исксутва у струци или најмање пет година проведених у радном односу код послодавца из члана 1. ст. 1. и 2. Закона као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада Стручно-оперативни послови (технике обраде и израде прегледа података) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о матичним књигама, Упутство о вођењу матичних књига и обрасцима матичних књига, Породични закон, Закон о општем управном поступку) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица.
Право учешћа на интерном конкурсу имају службеници у звању млађи саветник или службеници који испуњавају услове за напредовање у звање млађи саветник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 10.06.2026. године и истиче 17.06.2026. године.

XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за опште и заједничке послове за попуњавање радног места „Заменик матичара III - Послови месне канцеларије”. 

XII Докази који се прилажу уз пријаву на конкурс:
1. /////

XIII Докази који се достављају током изборног поступка
1. Оверена фотокопија дипломе којом се потврђује стручна спрема;
1. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
1. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
1. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од  22.06.2026. године, са почетком у 10:30 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јована Вујанић, Служба за управљање људским ресурсима, телефон: 022/2015-2089

[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
           Овај оглас објављен је на огласној табли органа Града  и на веб презентацији www.sresmkamitrovica.org.rs .
                                                                                      В.д. Н А Ч Е Л Н И К А
                                                              Јелена Баљак

